133 
Da Opholdet i den fugtige, lille Jordhytte ikke var heldig for 
Helbredelsen af Saar, udbredte der sig Betændelse over hele 
Haanden, og Smerterne strakte sig op i Armen. Maanedsdagen 
derefter arbejdede han dog paa Reparation og Ombygning af 
vor Konebaad. Jeg maa ved denne Lejlighed takke Skibslæge 
P. Mortensen for den store Hjælp, han godhedsfuldt har ydet 
Expeditionen ved Anskaffelsen af hensigtsmæssige, smaa Rejse- 
apotheker, som han havde forsynet med korte og klare Anvis- 
ninger, der omfattede de Tilfælde, som nærmest kunde fore- 
komme, og vare Expeditionen til fortrinlig Nytte. 
Jeg skal her nævne nogle Gjenstande, der i de seneste Aar 
ere komne drivende ind til Angmagsalik-Egnen, og hvoraf vi 
have faaet det meste. 
I Efteraaret 1883 blev ved Sermiligak fundet еп Slup, 
hvis Længde var større end en Konebaads, men som var fuld- 
stændig knust, saa at kun den ene Side var sammenhængende. 
Inden i den fandtes en Mængde Jern og Messing, deriblandt en 
stor, 2 Tommer bred og ”/2 Tomme tyk Messingring, der omtrent 
var I Fod i Diameter. En Del af denne var skaaret i Stykker 
til Beslag paa Pilejern og til Endedupper paa Harpuner. Af 
Jernsager, der laa indeni Sluppen, skal jeg kun nævne et 
Omslagsbor. Samme Aar fandtes store Aarer, der sagdes at 
være lavede ligesom Konebaads-Styreaarer, samt en Hage. 
En anden Hage var fundet kort Tid, før vi kom derop. 
Den havde et tyndt, men afknækket Granskaft, i hvilket der 
oppe ved Jernbeslaget var indskaaret et Kryds. Selve Hagen 
er temmelig lige og c. 7 Tommer lang. En lodretstaaende 
Pig, der sad i Enden af Stagen, var ikke i Forbindelse med 
det øvrige Jernbeslag. 
Et Stykke Vragtømmer med en Jernbolt, der var I Fod 
lang, og hvoraf der ikke var gjort nogen Anvendelse, var for 4 
Aar siden funden ved Patuterajuit. | 
